Eagle Eye 2:30 P.M. – บล.เออีซี
สรุปภาพตลาดในช่วงเช้า: วันนี้ SET เปิดลบเล็กน้อยและมีแร …
11 ม.ค. 2561

สรุปภาพตลาดในช่วงเช้า: วันนี้ SET เปิดลบเล็กน้อยและมีแรงซื้อเข้ามาหนุนดัชนีปรับตัวขึ้นไปทำจุดสูงสุดในวันใกล้แนวต้าน 1,798 จุด และปิดเที่ยงที่ 1,796.32 จุด (+0.08%) ด้วยมูลค่าซื้อขาย 4.68 หมื่นล้านบาท
มุมมองตลาดช่วงบ่าย: จากกราฟราย 60 นาที พบว่า แม้ดัชนีจะปรับตัวลงมายืนเหนือแนวรับ 1,790 จุดได้ แต่ยังไม่มีสัญญาณซื้อ เราคาดช่วงบ่ายดัชนีจะยังคงแกว่งในกรอบ 1,790-1,800 จุด โดยคาดดัชนียังไม่ผ่านแนวต้านจิตวิทยาที่ 1,800 จุด
กลยุทธ์ในช่วงบ่าย:  ลดการเก็งกำไรหุ้นขนาดใหญ่และเก็งกำไรหุ้นขนาดเล็กโดยทยอยรับในช่วง 1,788-1,793 จุด หรือชะลอการลงทุนเพื่อจับจังหวะที่เหมาะสมอีกครั้ง
สรุปข่าวรอบเช้า
(+) บอร์ด BFIT ลงมติปรับแผนธุรกิจสินเชื่อแบบมีหลักประกันให้สอดคล้องแผนการแบ่งแยกธุรกิจใหม่ของกลุ่มบริษัท หลังหารือ ธปท. (สำนักข่าวอินโฟเควสท์)
(+) ยอดขายรถยนต์นำเข้าของญี่ปุ่นปี 60 เพิ่มขึ้น 2.1%YoY สู่ระดับ 351,020 คัน ซึ่งสูงสุดในรอบ 20 ปี หนุนด้วย ยอดขายรถยนต์แบรนด์ต่างประเทศ เพิ่มขึ้น 3.7% แตะที่ 306,088 คัน หลังจากเศรษฐกิจของประเทศฟื้นตัว (สำนักข่าวอินโฟเควสท์)
(+) ธอส. ตั้งเป้าปล่อยสินเชื่อใหม่ 1.89 แสนล้านบาท เพิ่มขึ้น 6%YoY โดยเน้นกลุ่มผู้มีรายได้น้อยที่เข้าร่วมโครงการสินเชื่อบ้านสวัสดิการแห่งรัฐฯ (วงเงิน 6 หมื่นลบ.)  ขณะที่คาด NPL จะลดลงมาที่ 4% จาก ณ สิ้นปี 60 ที่ 4.2% (สำนักข่าวอินโฟเควสท์)
 